ત્રિમૂર્તિ ગેસ્ટહાઉસના ગેટ પાસે રિક્ષા ઊભી રખાવીને જયંતીએ પૈસા ચૂકવ્યા અને અંદર આવ્યો. વિભાકરે જે કહ્યું એનો અર્થ સ્પષ્ટ હતો કે હવે અહીં રોકાયા વગર પાછો આવી જા. આમ પણ સાંજે પેલા જગદીશ સોનીને મળીને એને આપેલી ઇમિટેશન જ્વેલરીનો હિસાબ લેવાનો હતો અને એ દરમિયાન વાતચીતમાં જે કંઇ માહિતી મળે એ મેળવવાની હતી. એ પછી જે બસ મળે એમાં દિલ્હી પહોંચીને ત્યાંથી ઉપડતી કોઇ પણ ટ્રેનમાં અમદાવાદ પહોંચી જવાનું એણે મનોમન નક્કી કરી લીધું.